A projekt azonosítószáma: **KEOP-1.5.0/15-2015-0001**

**AZ EGÉSZSÉGES IVÓVÍZ BIZTOSÍTÁSÁHOZ SZÜKSÉGES LABORATÓRIUMI FEJLESZTÉSEK MEGVALÓSÍTÁSA A NÉPEGÉSZSÉGÜGYBEN**

ÖSSZEFOGLALÓ

Az Országos Tisztifőorvosi Hivatal (OTH) „Az egészséges ivóvíz biztosításához szükséges laboratóriumi fejlesztések megvalósítása a népegészségügyben” című, KEOP-1.5.0/15-2015-0001 azonosítószámú projektje eredményeként a lakosság által fogyasztott ivóvíz minőségének ellenőrzése kiterjeszthető az újonnan megjelenő kockázati tényezőkre is. A megvalósított eszközpark fejlesztéssel elérhetővé válik a meglévő vizsgálati kapacitások bővítése, valamint az új ivóvíz jellemzők vizsgálata. A projekt az Európai Unió támogatásával, a Környezet és Energia Operatív Program részeként, a Széchenyi 2020 program keretében valósul meg, összesen 1,708 milliárd forint vissza nem térítendő támogatással.

A projekt célja elsősorban az, hogy a lakosság ivóvízzel kapcsolatos közegészségügyi, járványügyi kockázatai csökkenjenek, gyorsabban megelőzhetővé váljanak az esetlegesen kialakuló veszélyhelyzetek. Ezáltal jelentősen csökkenteni lehet a megbetegedések számát, jelezhetővé válnak a nem megfelelő minőségű ivóvíz fogyasztásából adódó, hosszútávon kialakuló egészségkockázatok is.

**Főbb adatok**

Kedvezményezett: **Országos Tisztifőorvosi Hivatal (OTH)**    
A szerződött támogatás összege:  **1.708.022.549,- Ft.**

A támogatás mértéke: **100%**  
Projekt megvalósításának időszaka: **2015. március 04. – 2015. november 30.**

Támogató: **Nemzeti Fejlesztési Minisztérium, Európai Unió**